ασυλον κατα προσταγμα ω μη πραγμα. τωι επιστατηι θεαδελφειας της δεδομενης τηι θεαι βασιλισσηι εντευξεως παρα των ιερεων του εν τηι κωμηι πνεφερωτος θεου μεγαλου μετενηνεγμενης δ εφ ημας συν τωι προς αυτην προστεταγμενωι το αντ[ι]γραφον υποκειται κατακολουθει ουν τοις προστεταγμενοις ερρωσο ετους φαμενωθ. βασιλισσηι βερενικηι θεαι επιφανει χαιρειν οι ιερεις του πνεφερωι θεου μεγαλου κροκοδειλου του οντος εν θεαδελφειαι τ[ης] θεμιστου μεριδος του αρσινοιτου τυγχανομεν αδιαλειπτως τας τε θυσιας και σπονδας και καυσεις λυχνων και ταλλα [τα] νομιζομενα τοις θεοις επιτελουντες [υπ]ερ τε σου και των προγονων προαιρουμε[ν]οι δε την του ιερου ασυλιαν επικυρωθηναι [ι]να τουτου προς αυξησιν αγομενου πολλω μαλλον τα νομιζομενα τοις θεοις υπερ σου καθοτι προκειται επιτεληται δεομεθα καθ ην εχεις προς το θειον ευσεβειαν προσταξαι το σημαινομενον ιερον και τους προσοντας τοπους λιβος μεν επ απηλιωτην [πηχεις] [εκατον δεκα επτα] νοτου δ επι βορραν απο του γειτνιωντος εγ νοτου βουβαστιειου μεχρι των προσοντων απο βορρα ταφων των αποθειουμενων ιερων ζωων ειναι ασυλους και μηδενα καθ οντινουν τροπον εκ τουτων αποβιαζεσθαι τον δε φανησομενον θανατωι ενοχον ειναι υπερ ων και γραφηναι διοσκουριδηι τωι συγγενει και στρατηγωι του νομου προνοηθηναι ως δια στηλης της προς τοις δεδηλωμενοις τοποις ενοικοδομηθησομενης ενγλυφησεται υπερ τε σου και των προγονων η του δηλουμενου ιερου και των προσοντων τοπων ασυλιαι επι τοις ηξιωμενοις καθαπερ επι των ομοιων γεινεται τουτου δε γενομενου εσται το θειον μη παρατεθεωρημενον ου δυναμενοι δε του ιερου αποσπα[σ]θαι δεδωκα[μ]ε[ν τ]ην περι τ[ου]των επιτρο[πην σωκρατηι τωι μα]λιστα τ[ου ιερου] δια παντος προι[σταμενωι σχεθησομενωι] του των ηξιωμενων απ[οτελεσματος ιν ωμε]ν [ευ]εργετημενοι διευ[τυ]χ[ει. διοσκουριδηι] γινεσθω ετους φαωφι ιζ.
Eg. — Theadelphia (Batn Ihrīt) — 57 BC — SB 1.1161
 57 BC 